麥道朗:賽事途中形勢惡劣 浪漫勇士咁都贏到!
2024年04月28日 17:01
東網電視
更多新聞短片
第8場女皇盃2000米一級賽,今季尾先後贏得覺士盾、香港盃及香港金盃的今季馬王鼎頭大熱門「浪漫勇士」,成為1.9倍大熱門開跑,今場麥道朗無擺前走,反而居中間外疊位,彎位其他馬都泊上來,佢仲未上,以為唔對路喇,點知去到直路「浪漫勇士」擺正軚後,在外欄拍住日本代表「先見」殺上,去到最後50米,「浪漫勇士」級數真係高啲,成功壓下「先見」,連續3季摘下女皇盃,堅係犀利!講番「浪漫勇士」今次摘下第14捷,累積獎金已衝破1.4億,奮力追緊「金鎗六十」1.6億!是場跑第3、4名,係104倍日本大冷門馬「北橋」及巴度74倍的「越駿歡欣」,至於應屆打吡冠軍「大至尊」,則未能發揮後勁,只得以第8名過終點。
麥道朗話不能用言語形容呢一刻心情,佢話「浪漫勇士」係一匹難以置信嘅好馬,佢話去到中途處境好惡劣,都可以克服難度贏馬,真係好犀利。此馬今季已連捧4場G1,睇嚟今屆馬王都係佢喇~
第8場賽果:1-4-9-10
二重彩賽果:1-4(最後賠率7.8)